
Parlamentul  României

Camera  Deputaţilor
 Comisia pentru administraţie publică,                Comisia pentru sănătate şi familie amenajarea teritoriului şi echilibru ecologic

          Bucureşti, 16.02.2011                                             Bucureşti, 16.02.2011               

                    Nr.26/1765                                                                Nr.28/ 20
BIROULUI  PERMANENT

AL

CAMEREI DEPUTAŢILOR,
Vă înaintăm raportul comun asupra proiectului de Lege pentru completarea Ordonanţei de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale   (PLx 771/2010).
În raport de obiectul şi conţinutul său, proiectul de lege  face parte din categoria legilor ordinare în conformitate cu prevederile articolului 73 din Constituţia României, republicată.

                   PREŞEDINTE,                                            PREŞEDINTE,

    SULFINA BARBU                                      RODICA NASSAR

Parlamentul  României

Camera  Deputaţilor
Comisia pentru administraţie publică,                Comisia pentru sănătate şi familie amenajarea teritoriului şi echilibru ecologic

              Bucureşti, 16.02.2011                                         Bucureşti, 16.02.2011               

                        Nr.26/1765                                                          Nr.28/ 20
                             RAPORT COMUN
asupra proiectului de Lege pentru completarea Ordonanţei de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale
 (PLx 771/2010)
În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru sănătate şi familie au fost sesizate, prin adresa nr.PL.x 771 din 29 noiembrie 2010, cu dezbaterea pe fond, în procedură obişnuită, a proiectului de Lege pentru completarea Ordonanţei de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale (PLx 771/2010).
Potrivit prevederilor  art. 75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este  Cameră decizională.


Senatul, în calitate de primă Cameră sesizată, a adoptat proiectul de Lege, în şedinţa din 24 noiembrie 2010.
Proiectul de lege face parte din categoria legilor ordinare, potrivit art. 73 din Constituţia României, republicată.
La întocmirea prezentului raport comun Comisiile au avut în vedere:

· avizul favorabil al Consiliului Legislativ (nr.748/14.06.2010);
· punctul de vedere negativ al Guvernului (nr.2066/09.08.2010);
· avizul Comisiei juridice de disciplină şi imunităţi nr.PLx 771/2010 din 15 decembrie 2010;
· punctul de vedere negativ al 
Ministerului Sănătăţii nr.10090 din 14.02.2011. 

Proiectul de lege are ca obiect de reglementare completarea Ordonanţei de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale. Astfel, consiliile locale împreună cu administraţia unităţilor de învăţământ primar, gimnazial şi liceal aflate în raza acestora, pot încredinţa realizarea activităţilor specifice legate de acordarea asistenţei medicale în unităţile de învăţământ menţionate mai sus, societăţilor comerciale care au ca obiect principal de activitate asigurarea asistenţei medicale şi dentare şi care au autorizaţii în acest sens eliberate de Ministerul Sănătăţii, Ministerul Educaţiei, Cercetării, Tineretului şi Sportului şi autoritatea locală. De asemenea, se prevede că finanţarea activităţilor sus-menţionate se va realiza printr-un parteneriat public-privat, ONG-uri şi societăţi comerciale pe de o parte, şi Casa Naţională de Asigurări de Sănătate şi autoritatea locală, pe de altă parte, completată şi de resurse atrase din alte fonduri.
În conformitate cu prevederile art. 61 şi 63 din Regulamentul Camerei Deputaţilor, republicat, membrii Comisiei pentru administraţie publică, amenajarea teritoriului şi echilibru ecologic au examinat proiectul de Lege, în şedinţa din 14 decembrie 2010. Din numărul total de 31 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 30 deputaţi. Raportul comisiei a fost adoptat cu unanimitate de voturi.
În conformitate cu prevederile art. 61 şi 63 din Regulamentul Camerei Deputaţilor, republicat, membrii Comisiei pentru sănătate şi familie au examinat proiectul de Lege, în şedinţa din 15 februarie 2011. La lucrările Comisiei a participat, în calitate de invitat, din partea Ministerului Sănătăţii domnul  Cristian Anton Irimie  – secretar de stat. Din numărul total de 17 membri ai Comisiei pentru sănătate şi familie  au participat la dezbateri 17 deputaţi. Raportul Comisiei a fost adoptat cu 9 voturi pentru şi o abţinere.

Comisiile propun Plenului Camerei Deputaţilor respingerea proiectului de Lege pentru completarea Ordonanţei de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale(PLx 771/2010) din următoarele consideraţii: 
- Legea administraţiei publice locale nr.215/2001, republicată, cu modificările şi completările ulterioare reglementează principiul autonomiei publice locale, potrivit căruia autonomia locală este administrativă şi financiară, se exercită numai în cadrul legii şi priveşte organizarea, funcţionarea competenţelor şi atribuţiile, precum şi gestionarea resurselor care, potrivit legii, aparţin comunei, oraşului sau judeţului, după caz. Această autonomie reprezintă dreptul şi capacitatea efectivă a autorităţilor administraţiei publice locale de a rezolva şi de a gestiona, în nume propriu şi sub responsabilitatea lor, o parte importantă a treburilor publice, în interesul colectivităţilor locale pe care le reprezintă.

- Totodată, prin Ordonanţa de urgenţă a Guvernului nr.162/2008, asistenţa medicală şcolară a fost transferată autorităţilor administraţiei publice locale, însă finanţarea acesteia se face în continuare de la bugetul de stat şi nu din Fondul naţional unic de asigurări sociale de sănătate, astfel încât asistenţa medicală şcolară nu poate fi acordată de către societăţi comerciale care au ca obiect de activitate acordarea asistenţei medicale dentare, care nu sunt finanţate de la bugetul de stat.

          PREŞEDINTE,                                          PREŞEDINTE,
     SULFINA BARBU                                       RODICA NASSAR




    SECRETAR,                                          SECRETAR,  

   GHEORGHE CIOCAN                       ION BURNEI
Întocmit,

Expert Roxana Feraru
Consilier Florin Danciu

